lflage/wiki-talks huggingface dataset:
Spjall:Bar

message: Hvað með íslensku heitin: krá, knæpa, og eldri: drykkjustofa, drukkstofa og dálítið lituð heiti einsog: búlla... --89.160.147.231 19. júlí 2009 kl. 23:19 (UTC)
replies: text: Já, hvað með þau? --Cessator 19. júlí 2009 kl. 23:49 (UTC)
replies: text: :Eru þau ekki falleg?--85.197.210.44 20. júlí 2009 kl. 09:01 (UTC)
replies: text: :: Ég myndi amk færa þessa færslu á krá. --Stalfur 20. júlí 2009 kl. 10:31 (UTC)
replies: text: ::::Nú var það svo að ég lagði þessi orð út hér í von um að hér myndu skapast smá umræður um þetta alltsaman. Málið er að það er í mínum huga stigsmunur á milli allra þessara fyrirbæra. Krá og bar er nokkurnveginn það sama þó, en knæpa og búlla eru lituð af viðhorfi þess sem þau notar til staðarins (sömuleiðis brennivínshola og rekstrasjón). Drykkjustofa og drukkstofa eru gömul heiti yfir bar eða krá. Pöbb er svo meira haft um enska eða írskar krár, hvar sem þær eru að finna í heiminum, en hér á íslandi er orðið einnig haft um krár almennt (sbr. Ég fór á pöbbarölt í gær). Mér finnst persónulega að heiti þessarar færslu ætti að vera krá, en ég missi ekki svefn þó hún nefnist áfram bar. Og svo er það enska orðið Tavern. Yfir það eigum við öldurhús eða tavernishús... Öldurhús er þó einnig haft um krár yfirleitt, þannig að þetta er snúið mál. Svo eru það orð einsog skytningur og skytningsstofa og vínstúka. Skytningur er þannig þýtt í edduorðabók: drykkjusamkoma eða drykkjustofa þar sem hver galt fyrir það sem hann drakk. Skytningsstofa er samheiti en aðeins haft um drykkjustofu. Vínstúka er annað heiti yfir vínbar. --85.197.210.44 20. júlí 2009 kl. 10:45 (UTC)
replies: text: ::::: Athugið að 'bar' á tæknilega séð við um barborðið, stólana og vínföngin þar, þ.e. ákveðna tegund af innréttingu sem oft er líka að finna í heimahúsum. --Akigka 20. júlí 2009 kl. 10:47 (UTC)

message: Eru bara konur sem dansa naktar á nektarstöðum? --バルドゥル 12. febrúar 2010 kl. 14:31 (UTC)
replies: text: Nei, væntanlega eru líka til karlastrippstaðir. En mér finnst nektarklúbbur varla eiga heima hér sem tegund af krá, fremur en t.d. tónlistarhús eða heldrimannaklúbbur, því þótt það sé bar á slíkum stöðum þá er drykkjan ekki aðalatriðið. --Akigka 12. febrúar 2010 kl. 14:35 (UTC)
thread_title:  Nektarstaður
Spjall:Skeiðará

message: *Þessi frétt  greinir frá því að áin er horfin og ólíklegt að hún komi aftur. Væri fínt að búa til góða grein hér við tækifæri, sem og um brúna sem nú er orðin brúin yfir sanda. Fínt efni í trivia! --Stalfur 20. júlí 2009 kl. 13:07 (UTC)
thread_title:  Áin horfin
Sniðaspjall:GeoTemplate

message: Openstreetmaps get it's own geohack. Please add the foolwing link additional to the OSM-main map to GeoTemplate:
*more Openstreetmap-maps
I see on Berlin that this page is unused. The link on the Coordinats should go to 
http://stable.toolserver.org/geohack/geohack.php?pagename=...&language=...¶ms=..._N_..._E_region:..._type:...
The link to Kvaleberg is inactive.
--:de:user:Kolossos23. júlí 2009 kl. 19:20 (UTC)
thread_title: More Openstreetmap
Spjall:Mál og menning

message: Í útgáfu síðunnar í dag segir m.a.: „Félagið var lengi kennt við jafnaðarmenn á Íslandi og víst er að það þáði fjárstyrki frá Sovétríkjunum á tímum kalda stríðsins, eftir 1953.“ Það er nú ekki sögulega né málsögulega rétt að Mál og menning hafi á sínum tíma verð kennt við jafnaðarmenn, enda var það hugtak nánast einungis notað um Alþýðuflokkinn (krata) meðan MM var tengt pólitík. MM var hins vegar tengt kommúnistum og sósíalistum, það er Sósíalistaflokknum og síðar Alþýðubandalaginu. Fjárstyrkir frá Sovét til MM hafa víða verið nefndir en það vær vel við hæfi að tilgreina heimildir um það í þessari grein. Masae 1. ágúst 2009 kl. 16:42 (UTC)
thread_title: Heimildir
Spjall:Murr ehf

message: Mér finnst allt í lagi að leifa þessu að lifa sem stubb, kannski endurskrifað hlutlausara, hversu mörg fyrirtæki á íslandi hafa framleitt katta mat ? 2 eða 3 ? Mér finnst óþarfi að láta reglur sem að eru notaðar á Enska wikipeda flytjast yfir óbreyttar. Annað og minna málsvæði, aðrar áherslur.
Reiknir 7. ágúst 2009 kl. 14:16 (UTC)
replies: text: Ég er alveg sammála því að kröfur um markverðugleika hljóti að vera a.m.k. í sumum tilfellum rýmri á íslensku Wikipediunni en þeirri ensku. Hins vegar held ég að fyrirtæki á Íslandi sé ekki sjálfkrafa markvert efni bara af því að Ísland er lítið hagkerfi o.s.frv. Í þessu tilviki er algerlega óljóst hvað gerir þetta tiltekna fyrirtæki nógu markvert til þess að réttlæta grein um það. Af þeim sökum er greinin nánast ekkert annað en auglýsing fyrir fyrirtækið en það má grein ekki vera. Það er líka óljóst hvernig mætti endurskrifa greinina þannig að hún væri hlutlausari, því það er í sjálfu sér ekkert hlutdrægt í textanum eins og hann er; nema þá að í ákveðnum skilningi er hlutdrægt að hafa grein um fyrirtæki sem verðskuldar ekki grein. En mér líst líka ekkert á að láta þetta lifa bara sem stubb. Það mega auðvitað vera stubbar í alfræðiritinu en þeir verða að vera lífvænlegir, geta mögulega vaxið og orðið með tíð og tíma almennileg grein; það verður að vera hægt að segja eitthvað af viti um efni þeirra. Er það tilfellið hér? Eru til dæmis einhverjar sjálfstæðar heimildir til um fyrirtækið sem hægt væri að vinna grein úr? Því ef ekki, þá hlýtur allt sem hægt er að segja um fyrirtækið til viðbótar að teljast frumrannsókn, sem leyfist auðvitað ekki á Wikipediu. --Cessator 7. ágúst 2009 kl. 17:50 (UTC)
replies: text: :Já, það er svoldið erfitt að sýna fram á markverðleika þessarar greinar því hún er svoldið bundin við Vestfirði, þetta er eitt af fáum sprotafyrirtækjum sem hafa farið af stað á Vestfjörðum upp á síðkastið og eru komin með einhverskonar framleiðslu (hef engar heimildir fyrir þessu því miður, bara það sem ég sé/heyri í mannlífinu hérna á Ísafirði).

text: :Þetta er áhugaverð grein í sambandi við líf og störf á Vestfjörðum (þá sérstaklega Súðavík sem hefur verið í mikilli lægð síðustu ár) en erfitt að sýna fram á það því ég veit ekki um neinar heimildir sem sýna atvinnustarfsemi og nýsköpun á Vestfjörðum síðustu ár. --ojs 9. ágúst 2009 kl. 22:19 (UTC)
thread_title: Eyðing
Spjall:Kíví (ávöxtur)

message: Hvaðan kemur þetta orð: Loðpera??? Engin dæmi hér:  eða  Og svo aðeins tvö dæmi á google. Loðber hefur þetta að vísu verið nefnt á íslensku.   En upphaflega hét kíví-ávöxturinn kínverskt gæsaber. .  --85.220.108.196 9. ágúst 2009 kl. 13:50 (UTC)

message: Þessi grein ætti ekki að heita loðber heldur kíví, sbr. glóaldin eða bjúgaldin.  --Baldur Blöndal 9. ágúst 2009 kl. 18:00 (UTC)
replies: text: Ekki færa þessa grein án þess að ræða það á spjallinu Reiknir. Cessator breytti heiti greinarinnar frá loðber yfir í kíví sem er að mínu mati besta heitið. --Baldur Blöndal 9. ágúst 2009 kl. 18:21 (UTC)
Vandamálið er 1) Kíví þýðir svo margt annað, samanber Kívifugl, einstaklingur frá NS osf. 2) Kiwifruit var vörumerki yfir ákveðna tegund af loðberum. 3) ekki öll loðber eru kiwi, aðeins þau sem að koma af Actinidia deliciosa ætlið þið þá að hafa 2 geinar um loðber, þeas eitt fyrir Kínversk stikilsber og annað fyrir Actinidia deliciosa ?Reiknir 9. ágúst 2009 kl. 18:31 (UTC)

text: Það má búa til aðgreiningarsíðu, en það væri gaman að heyra frá fleirum um þetta --Baldur Blöndal 9. ágúst 2009 kl. 18:42 (UTC)
P.S. Upprunalegt heiti greinarinnar var ekki Loðber heldur Loðpera Reiknir 9. ágúst 2009 kl. 18:48 (UTC)

text: Ah satt, það hefur farið fram hjá mér. --Baldur Blöndal 9. ágúst 2009 kl. 19:00 (UTC)
Aðalatriðið hér er að orðin „loðber“ og „lopera“ eru bara ekki í almennri notkun í íslensku. Þetta fyrirbæri heitir eiginlega bara alls staðar og alltaf kíví (eða kiwi) á íslensku. Og þess vegna á greinin að heita kíví. Þessi orð „loðber“ og „loðpera“ hljóma svolítið eins og eitthvað sem málhreinsunarmenn myndu reyna að nota en það er auðvitað ekki hlutverk Wikipediu að stunda málhreinsun. Við eigum að nota algengasta orðið að öllu jöfnu. Ég held að það séu engin sterk rök gegn þeirri meiginreglu hér (sú staðreynd að það þarf kannski aðgreiningarsíðu er varla nægjanlega sterk rök.) --Cessator 10. ágúst 2009 kl. 02:50 (UTC)
Við þetta má bæta að ávextirnir á myndinni í greininni eru sagðir vera actinidia chinensis (kínversk stikilsber) en 99% Íslendinga myndu að öllum líkindum kalla þetta kíví/kiwi. --Cessator 10. ágúst 2009 kl. 02:56 (UTC)

text: Á að færa? --Baldur Blöndal 10. ágúst 2009 kl. 19:20 (UTC)
replies: text: : Það er mitt álit en spurning hvað aðrir segja. --Cessator 10. ágúst 2009 kl. 20:12 (UTC)
Hér er grein eftir Eyju Margréti Brynjarsdóttur á Vísindavefnum um kíví. Hún notar reyndar orðið loðber en ég hneigist samt til að halda að flestir Íslendingar viti ekki hvað það er nema þeim sé beinlínis sagt að það eigi að vera íslenskt orð yfir kíví. Í svarinu kemur fram að bæði actinidia deliciosa og actinidia chinensis gangi undir sama nafninu; hvort tveggja nefndist áður fyrr kínversk stikilsber en hvort tveggja er í greininni nefnt kívíávöxtur eða loðber. Staðreyndin er bara sú að nafnið kíví, sama hver uppruni þess er í nýsjálenskri markaðssetningu, er núna útbreiddasta heitið. --Cessator 10. ágúst 2009 kl. 20:21 (UTC)

text: :Færa á Kíví. --85.220.108.196 10. ágúst 2009 kl. 20:32 (UTC)
thread_title:  Heiti greinar
Spjall:Mosi frændi

message: Greinin er enn ofhlaðin efni sem á ekki heima í alfræðiriti, sjá Wikipedia:Hlutleysisreglan og Wikipedia:Sannreynanleikareglan. Hún sleppur hins vegar í gegnum markverðugleikasíuna Wikipedia:Markverðugleiki (tónlist) sökum Kötlu köldu. --Stalfur 10. ágúst 2009 kl. 00:23 (UTC)
thread_title:  Efni greinar
Spjall:Hera Hjartardóttir

message: Er ekki við hæfi að geta höfundar við textana sem eru á þessari síðu ? 
Tomasarnason 12. ágúst 2009 kl. 22:37 (UTC)
replies: text: Held að textarnir eigi ekki heima hérna, frekar á s:Forsíða nema hvað þeir eru væntanlega háðir höfundarrétti enn og því ekki gjaldgengir á Wikimedia-verkefnunum. --Stalfur 12. ágúst 2009 kl. 23:33 (UTC)
thread_title:  Textarnir
Spjall:Cauchyruna

message: Aðeins að reyna að þýða yfir á íslensku úr stærðfræðísku. Stærðfræðigreinarnar virðast leyfa sér að útskýra ekki efnið á aðgengilegan máta í innganginum heldur hella sér út í runur. --Stalfur 13. ágúst 2009 kl. 15:37 (UTC)
thread_title:  Íslenskun
Spjall:Ágúst Borgþór Sverrisson

message: Setninginn, „Ágúst hefur getið sér gott orð fyrir gagnrýni sína á pólitíska rétthugsun.“ er án heimildar. Kannast einhver við að þetta teljist rétt eða eigi heima hér? Bragi H (spjall) 12. ágúst 2012 kl. 20:46 (UTC)
replies: text: Þras í athugasemdum við grein sem hann skrifaði í dag. Kaldhæðni sem á ekki heima hér. --Akigka (spjall) 12. ágúst 2012 kl. 21:09 (UTC)
replies: text: :Er þá ekki eðlilegast að taka þessa fullyrðingu bara út frekar en merkja hana „heimild vantar“ eins og ég gerði? Þras á athugasemdakerfum bloggsíðu getur varla verið nógu áræðaleg heimild fyrir wikipedia eða hvað? Bragi H (spjall) 12. ágúst 2012 kl. 21:14 (UTC)
replies: text: :: Nei, taka út, enda er þetta sett fram í háðungarskyni. --Akigka (spjall) 12. ágúst 2012 kl. 21:26 (UTC)
thread_title:  Fullyrðing á heimildar 

message: Sverrisson has been translated into English. I saw one of his books at a university bookshop yesterday.In Toronto, Varlaam (spjall) 30. október 2013 kl. 12:13 (UTC)
thread_title:  In English
Spjall:John Searle

message: Leiðinleg hneykslismál leiddu til þess að Searle hætti kennslu nýverið. Spurning um að geta þess í þessari prýðilegu færslu hér. http://www.chronicle.com/article/Harassment-Allegations-Against/239598?cid=wcontentgrid_hp_2
thread_title:  Ævi
Spjall:Bubbi Morthens

message: "Linkurinn" á hljómsveitina Das Kapital leiðir inn á síðu um bókina Das Kapital eftir Karl Marx.
Veit einhver hvernig á að breyta því?
replies: text: Er til síða um hljómsveitina? Það þyrfti náttúrlega að búa hana til fyrst, væntanlega með einhverri aðgreiningu í titlinum (t.d. sem Das Kapital (hljómsveit)). TKSnaevarr (spjall) 7. nóvember 2021 kl. 13:21 (UTC)
thread_title:  Das Kapital 

message: Nú eru komin nálægt 10 ljóð á síðuna. Er það viðeigandi fyrir Wikipedía-síðu? Berserkur (spjall) 1. mars 2023 kl. 12:11 (UTC)
replies: text: Nei, það ættu að vera engin ljóð á síðunni. Þetta er allt ennþá undir höfundarrétti. Snævar (spjall) 3. mars 2023 kl. 01:04 (UTC)
replies: text: :Það er í lagi að hafa brot úr ljóði ef það þjónar tilgangi í samhengi greinarinnar en þetta er algjörlega ofaukið. --Steinninn 4. október 2023 kl. 12:52 (UTC)
thread_title:  Ljóð
Spjall:Alan Keyes

message: Ég get ekki séð neina ástæðu til að eyða þessari grein. Á Ensku wp sem dæmi er ýtarleg grein um Keyes og sé ég ekki á henni að hann sé ómerkilegur eða ekki frambærilegur sem manneskja til að skrifa um. Bragi H (spjall) 5. mars 2015 kl. 09:28 (UTC)
thread_title:  Varðandi eyðingartillögu
Spjall:Vigdís Finnbogadóttir

message: Wikimedia Commons needs a picture of Vigdís Finnbogadóttir! --77.185.5.84 7. ágúst 2012 kl. 09:54 (UTC)
thread_title:  Help 

message: Eftir þessa breytingu er þessi grein eiginlega ekki lengur skrifuð út frá hlutlægu sjónarhorni og er alls ekki „alfræðileg“, sem er bagalegt því þetta er mikilvæg grein. --Akigka (spjall) 26. mars 2014 kl. 21:51 (UTC)
replies: text: Snúa aftur til fyrri útgáfu? --Cessator (spjall) 27. mars 2014 kl. 08:07 (UTC)
replies: text: : Dettur það helst í hug... --Akigka (spjall) 27. mars 2014 kl. 10:21 (UTC)
replies: text: :: Sammála, best sé held ég að breyta til fyrri útgáfu. Bragi H (spjall) 27. mars 2014 kl. 10:23 (UTC)
replies: text: :::Ég get ekki séð að með góðu móti sé hægt að lagfæra þessa grein svo hún verði hlutlaus eftir allar þær miklu breytingar sem á henni hafa verið gerðar (sjá tengil frá Akigka hér að ofan) svo ég legg til að henni verði breitt til fyrra horfs og sú útgáfa betur um bætt, enda finnst mér mikilvægt að um Vigdísi sé góð grein hér á wp. Eru fleiri sammála? Bragi H (spjall) 5. febrúar 2015 kl. 16:04 (UTC)
thread_title:  Hlutleysi 

message: Ég hef alltaf bara heyrt og lesið að Vigdís héti Vigdís Finnbogadóttir. Ég finn þó nokkrar heimildir um hið gagnstæða, það er að fullu nafni heiti hún Vigdís Louise Finnbogadóttir. Þekkir einhver þetta betur en ég og getur úr þessu skorið og þá hvernig við eigum að skrifa upphaf greinarinnar? Bragi H (spjall) 31. desember 2015 kl. 16:04 (UTC)
replies: text: Samkvæmt Íslendingabók er það Vigdís Finnbogadóttir. En ég veit ekki hversu nákvæm íslendingabók er, þekki hana ekki það vel. Í Íslendingabók eru aftur á móti tvær skráðar Vigdís Louise Finnbogadóttir en báðar eru mikið yngri. Bragi H (spjall) 31. desember 2015 kl. 17:09 (UTC)
thread_title:  Vigdís Louise Finnbogadóttir eð bara Vigdís Finnbogadóttir ?
Spjall:Hanna Birna Kristjánsdóttir

message: Lekamálið svokallaða, sem snýr að meintum leka innanríkisráðuneytisins á minnisblaði um hælisleitanda, hefur nú verið í fréttum síðan í lok síðasta árs. Á því tímabili hefur verið fjallað um málið í öllum stærri fjölmiðlum landsins; málið hefur verið tekið upp á Alþingi; og það hefur verið á borði ríkissaksóknara, lögreglu, og umboðsmanns alþingis.
Hanna Birna hefur verið í málinu miðju, en hún er starfandi innanríkisráðherra þegar málið kemur upp. Fyrir þá sem ekki þekkja til má slá nafn hennar, "Hanna Birna" inn á Google leitarvélina, og sjá að málið kemur upp á blaðsíðum 1, 2, 3, og líklega fleiri. Aðstoðarmenn hennar, sem hún skipaði, hafa réttarstöðu grunaðs einstaklings í málinu.
Ég vildi ræða hvort ekki væri viðeigandi að bæta við kafla um þetta mál. Persónulega er ég ekki í vafa um að þetta teljist markvert, en einhverjir gætu verið á öðru máli.
Ef einhver ákveður svo að skrifa kafla, þá er kannski ágætt að renna yfir eftirfarandi fyrst, þar sem málið er umdeilt:
http://en.wikipedia.org/wiki/Wikipedia:Biographies_of_living_persons
replies: text: Ég hugsa að það sé reyndar óhjákvæmilegt að hafa kafla um þetta mál af því að það er svo stórt, ásakanir svo alvarlegar og svo mikið í húfi — og svo fyrirferðamikið í fjölmiðlum líka — að það er ekki hægt að fjalla á hlutlausan hátt um feril þessa stjórnmálamanns án þess að minnast á þetta mál; grein um Hönnu Birnu sem minntist ekki á þetta mál væri einfaldlega ekki hlutlaus. Og það tekur vafalaust svolítið pláss að útskýra málið. Það er svo annað mál hvernig þessi kafli verður skrifaður. Auðvitað væri ákjósanlegt að hafa frekari upplýsingar áður en hafist er handa. Og það er enn ekki útséð hvernig þessu lyktar, hvort HB þarf að segja af sér, hvort dæmt verði í málinu o.s.frv. Þess vegna er e.t.v. betra að bíða aðeins. Á endanum verður samt ekki hjá því komist að minnast á þetta mál. --Cessator (spjall) 3. ágúst 2014 kl. 22:30 (UTC)
thread_title:  Lekamálið
Spjall:Bakkafjörður

message: Á þessi texti að fara í ódýran auglýsingabækling eða hvað? Guð minn góður. Það þarf að gera stæka hreinsun í þessum texta, fleygja miklu og umskrifa...--85.220.108.196 18. ágúst 2009 kl. 11:07 (UTC)
replies: text: Þetta var kóperað af  og hefur því verið eytt. --Akigka 18. ágúst 2009 kl. 11:32 (UTC)
replies: text: ::Og enn er þetta auglýsingarugl komið aftur. Tala nú Krissi ...--85.220.108.196 18. ágúst 2009 kl. 23:02 (UTC)

message: Kaflinn Saga er allur af síðunni https://www.langanesstrond.is/sagan/ Ég tók þetta út en Notandi:Kjölski setti það aftur inn. Ég vil ekki byrja með eitthvað breytingastríð en það þarf að endurskrifa þennan texta ef hann á að haldast inni. Steinninn 2. október 2023 kl. 15:04 (UTC)
replies: text: Þetta er stuttur texti. Gætum kannski prófað að umorða hann aðeins fremur en eyða honum. --Akigka (spjall) 2. október 2023 kl. 19:27 (UTC)

text: Afsakið fyrir einhver vandræði. Ég skall endurrita textan bæði á Íslensku og Ensku á næstuni. Kjölski (spjall) 18. október 2023 kl. 11:28 (UTC)
thread_title:  Höfundaréttsvarinn texti
Spjall:Şalom

message: This article is written in the most abominal massacre of Icelandic grammar seen for a long time. The hreingera tag indicates that this article needs to be cleaned up, do not remove it if you are unaware of the meaning.
Furthermore this article is teetering on the edge of our Notability Requirements and any further attempts to advocate for it without any knowledge of Icelandic will probably lead to its deletion due to blatant advertism. --Stalfur 19. ágúst 2009 kl. 17:56 (UTC)
thread_title:  Do not change without good reason
Spjall:Erna Björk Sigurðardóttir

message: Samkvæmt heimildum frá KSÍ þá skipti hún yfir í danskt félag í nokkra mánuði í september 2004. Hún hafði farið þangað til reynslu um vorið, spurning hvort hún lék einhverja leiki þar, vantar heimildir til að setja það inn. --Stalfur 21. ágúst 2009 kl. 17:07 (UTC)
thread_title:  Fortuna Hjørring
Spjall:Jóhanna Guðrún Jónsdóttir

message: Öll þessi grein frá upphafi til enda er dæmi um óvönduð vinnubrögð, sem fara óskaplega í taugarnar á mér. Það er auðvitað bara minn stóri galli. En ég truflast sem sagt á geðinu svona á milli. Málfarið á greininni er allt mjög í slakari kantinum. Orðaröð er brengluð. Beygingum er áfátt. Fullt af aukaorðum sem eiga ekkert erindi. Stafsetning er upp á 4. (Það þarf 5 til að ná prófi með skömm.) Farið er rangt með mannsnafn. Enginn heitir Ric Wate. Ég leitaði á netinu að þesu "nafni" og fékk bara vitleysu eins og ég bjóst við. Hins vegar finnur maður þar Rick Wade, sem er tónlistarmaður, sem greinilega hefur verið í samvinnu við Jóhönnu (Yohanna). Hann  er vafalaust sá sem átt er við. Það þarf að hreingera hverja einustu málsgrein í þessu.   --Mói 22. júní 2011 kl. 16:33 (UTC)
thread_title:  Óvönduð vinnubrögð
Spjall:Munnbyssa

message: Aldrei heyrt þetta notað um blásturspípu. --Stalfur 26. ágúst 2009 kl. 16:36 (UTC)
Og hefurðu lesið margar bækur á íslensku um frumbyggja Suður-Ameríku til dæmis að taka?--85.220.108.196 26. ágúst 2009 kl. 17:12 (UTC)
replies: text: :Svo ég sé nú alveg sanngjarn þá er ég ekki heldur hrifinn af orðinu munnbyssu. En það hefur verið notað. Djöfull er ég bráður!!--85.220.108.196 26. ágúst 2009 kl. 17:15 (UTC)
replies: text: :Bara svo ég komi með eitt dæmi um það sem ég setti inn á sínum tíma: Buðu þeir ýmsa minjagripi, svo sem úttroðna krókódíla, angandi grös, kölluð kus-kus, boga Indíana og blástursbyssur. (KjartÓlafsSól, 107). Þetta skrifar snillingurinn Kjartan Ólafsson í bók sinni Sól í suðri. --85.220.108.196 26. ágúst 2009 kl. 17:17 (UTC)
replies: text: ::Hér er dæmi um munnbyssu: munnbyssa: (kv) Pusterör. / (= blowgun) blásturspípa, -, rör til að skjóta örvum, baunum eða öðrum skeytum með munnblæstri. Sjá ◊ örvapípa. / Þetta er úr dansk-íslenskri orðabók og ensk-íslenskri. --85.220.108.196 26. ágúst 2009 kl. 17:19 (UTC)
replies: text: :::Og hér er örvapípan: örvapípa: (kv) (= dart tube, blowpipe, blowgun). - Þetta er úr íslensk-enskri orðabók. --85.220.108.196 26. ágúst 2009 kl. 17:21 (UTC)
replies: text: ::::Örvapípa er mun eðlilegra og algengara orð. --Stalfur 26. ágúst 2009 kl. 18:54 (UTC)
thread_title:  Munnbyssa?
Spjall:Fons

message: þetta er c/p af vef fons... --Akigka 27. ágúst 2009 kl. 03:45 (UTC)

message: Fannst það þyrfti að koma þessu efni þangað áður en þessi síða gufar upp ... hefðirðu sett þetta fram öðruvísi? Hvernig myndirðu sýna lesandanum betur að þetta sé í raun c/p?
--JONJONS 27. ágúst 2009 kl. 20:45 (UTC)
replies: text: Vandinn er að c/p sem þessi er ritstuldur og að það þarf eiginlega að eyða greininni eða skrifa hana upp á nýtt. --Cessator 27. ágúst 2009 kl. 21:09 (UTC)
thread_title:  já c/p ... 

message: Það var nú aldeilis ekki ætlunin að stela texta. Einhvern veginn er ég að reyna að vitna í heimasíðuna með tilvísuninni. Hvernig myndirðu breyta þessu? Áttu við að inngangsorð t.d. "Fons er fyrirtæki á Íslandi, en á vefsíðu félagsins segir þetta: "...textinn..."." væri lausn?
replies: text: Ef þú vilt varðveita síðuna þá er líklega best að taka skjáskot af henni. Á wikipediu ætti að vera fræðsla um fyrirtækið sjálft, ekki heimasíðu þess. --Stalfur 28. ágúst 2009 kl. 21:31 (UTC)

text: Þú gætir sagt efnislega það sama og fram kemur á vefsíðunni en með eigin orðum. Svo er eflaust hægt að byggja líka á fréttaumfjöllun um fyrirtækið. --Cessator 28. ágúst 2009 kl. 22:24 (UTC)
replies: text: : Ég umskrifaði aðeins og bætti aðeins við greinina. Þetta er samt enn þá stubbur af því að greinin er engin alhliða umfjöllun um fyrirtækið. En þetta er byrjun. --Cessator 28. ágúst 2009 kl. 23:52 (UTC)
replies: text: :: Takk fyrir innleggið Stalfur, tek þetta til mín. Og þakkir Cessator fyrir viðbótina, hef svipað efni í handraðanum og púsla því saman við hentugleika. --JONJONS 29. ágúst 2009 kl. 21:45 (UTC)
thread_title:  heimild vs stuldur 

message: Sælir
Eg by yfir nokkru magni upplísinga um starfsemi Fons í gegnum árn sem eg vil koma i gagnid.  eg er ekki godur ad skrifa.  se ad jonjons kann ad skrifa og þekkir lika til fons.  Hvar get eg haft samband vid jonjons?  Eg er med ahugasamur@gmx.com.  það væri flott ef við gætum nytt upplysingarnar saman, þessir kallar eiga ekki ad komast frá þessu án þes ad folk viti einhvad um þá.
Áhugasamur
replies: text: Þú getur prófað að skrif á spjallsíðuna hans. --Cessator 2. september 2009 kl. 21:20 (UTC)
replies: text: :Athugið að á Wikipediu má bara birta gögn sem eru í almenningi, ef um trúnaðargögn er að ræða þá er Wikipedia ekki rétti staðurinn. --Stalfur 2. september 2009 kl. 21:27 (UTC)
replies: text: :: "Áhugasamur": Skrifaðu á spjallsíðuna mína. Ath að ég er ekki í árásarhugleiðingum á "kallana" og verð að skoða allt efni með tilliti til reglna Wikipedia, rétt eins og Stalfur bendir einnig réttilega á. --JONJONS 2. september 2009 kl. 22:05(UTC)
replies: text: ::: WikiNews og WikiLeaks eru meira í fréttaumfjöllun og lekum. --Stalfur 2. september 2009 kl. 23:06 (UTC)
thread_title:  Upplisingar
Spjall:Línulegt jöfnuhneppi

message: Vil minna 4-ára gömlu umræðuna á Wikipedia:Potturinn/Safn_2#Stærðfræðigreinar varðandi flækjustig og framsetningu stærðfræðigreina. --Stalfur 27. ágúst 2009 kl. 09:12 (UTC)
replies: text: Er inngangurinn orðinn skiljanlegri núna? --ojs 29. ágúst 2009 kl. 13:40 (UTC)
thread_title:  Kennsluhefti eða alfræðirit
Spjall:Antananarívó

message: Er þetta orðsambad rétt: "Rúmlega 800.000 manns búa í borginni (samkvæmt tölum frá árinu 1997)"? Væri þetta ekki "menn" í staðurinn fyrir "manns"?
189.18.129.145 30. ágúst 2009 kl. 13:52 (UTC)
replies: text: Held ekki, gömul málvenja. --Cessator 30. ágúst 2009 kl. 14:12 (UTC)
thread_title: Fleirtala orðsins "Maður"